Lolland-Falsters Stifts-Tidende, 1842-07-21
(Jndsendt fra Nysted.) Endeel af Nysteds og Omegnens Beboere nære nu den glade Overbeviisning, at Velstanden fra idag af mærkeligen vil tiltage saavel i selve Kjøbstaden som ogsaa paa Landet. Jgaar afgik her ved Døden en meget skikkelig og høist godmodig Mand, men som i levende Live dog var saa svag, at han lod sig bruge til Qvast-Tallotterie-Collecteur. Den af den kongelige Tallottoadministration for Nysted og Omegn beskikkede Collecteur, er i Virkeligheden ikke til; thi han er Toldbetjent i Maribo, og naar en Mand her i Byen overtager den i Maribo ansatte Toldbetjents Function som Lottocollecteur, ved at efterskrive dennes Navn og bruge hans Signet, da er han en Qvasi-Collecteur. Hvis den kongl. Tallottoadministration, efter Byens og Omegnens Ønske, nu vil benytte Leiligheden og ophæve Collectionen her, hvilket Ønske underdanigst frembæres, istedetfor maaskee igjen at lade sig nøie med en ny Aflægger af den formeentlige Collecteur, da vil Følgen deraf blive, at de Penge, som tidligere hver Ugedag bragtes til Tallotteriets Kasse, af Beboerne blive anvendte til virkelige Fornødenheder, hvorved megen Jammer og Elendighed hæves, Velstand altsaa fremkommer og tiltager, og om føie Tid Savnet af, at der paa Lolland ingen Sparekasse er oprettet, ogsaa føles her i Egnen. (Forlangt indrykket.) Frihedstræet og Folket." Ethvert Træ, som ikke bærer gode Frugter, bør afhugges og kastes i Jlden. Matthæus. Det er en uimodsigelig Sandhed, som strax skal blive beviist, at Træerne have afstedkommet mange Ulykker i Verden. Der er nu for det Første Kundskabens Træ, hvorom Balle i sin Lærebog fortæller os Følgende: Gud havde, siger han, forbudet de første Menneskeer at spise Frugten af et vist Træ, men de gjorde det alligevel, og bleve derved, som Ulydige, Dødens Straf underkastede, og efter første Mosebogs 2det skal Gud selv have sagt til Adam: af Kundskabens Træ maa du ikke æde; thi paa hvilken Dag du æder deraf, skal du visseligen døe. Af den bibelske Historie lære vi endvidere, at Haman, Perserkongens stolte og hovmodige Minister, blev hængt i et Træ, og at Absalon, Davids gjenstridige Søn, blev hængende ved sit Haar i et Træ, og blandt den nyere Tids Begivenheder have vi seet, at en Huusmand i det sydlige Sjælland blev dømt til et Aars Tugthuusstraf, fordi han paa en Bededagsaften spiste af de forbudne Træer, det vil sige: han afhuggede nogle Hasselkjeppe til Baandstager, og Kjøbenhavnsposten har berettet os, at en anden Huusmand blev dygtig gjennempryglet af en Skytte, og næsten halv opædt af Hundene, fordi han, nemlig Huusmanden, kom slæbende med en Nakkegreen, som Skytten ansaae for at høre til de forbudne Frugter. See nu, alle disse Træer, ligge fra Kundskabens Træ, og ned til den sidste Skovsag i Fyen, have ikke baaret gode - i det mindste ikke tilsyneladende gode – Frugter. Men bort med disse mørke billeder, en lysere Fremtid blinker os imøde. Midt i vort Fædreland har Hr. P. D. Faber plantet et Frihedstræ, dette Træ skal dog ikke være nær saa tillokkende for Sandserne som Kundskabens Træ, uagtet der om dets Greene snoer sig en Slange, som man maaskee uretteligen har kaldet Frihed; men da Træet endnu til al Ulykke ingen Frugter har baaret, men kun nogle halvvisne Blade, saa er der desto værre stor Frygt for, at Træet vil blive antegnet i Skovrullen som udviist til Opskovning. Jndsenderen holder sig til Evangelistens Ord: "Ethvert Træ, som ikke bærer gode Frugter, bør afhugges og kastes i Jlden."